Folketing
2006-01-17

Det kan godt være, at det bare er mig, der bliver temmelig forvirret, men nu er jeg simpelt hen kommet i tvivl om, hvad Det Radikales Venstres holdning er til anonyme test. Jeg kan forstå, at det var Det Radikale Venstre, der sørgede for, at Danmark deltog i PISAundersøgelsen, hvor Det Radikale Venstre fuldt ud havde kendskab til, at der er tale om anonymiserede test. Nu indfører vi noget tilsvarende her i Danmark, og det kan man så ikke lide. Skal jeg forstå det sådan, at Det Radikale Venstre har skiftet holdning til anonyme test? (Kort bemærkning).